ENDO

Παγκόσμια Ημέρα Ανοσολογίας - Εγκέφαλος & Ανοσία – Ο ρόλος του ανοσιακού συστήματος στην εκδήλωση νευρολογικών νοσημάτων
2025-04-26 | Μουσικοφιλολογικός Σύλλογος Σκουφάς, Ι. Αποκαυκου 9, Άρτα, 47100, Greece
Αξιότιμοι Συνάδελφοι,
Εκ μέρους του Δ.Σ. της Ελληνικής Εταιρείας Ανοσολογίας σας προσκαλούμε να συμμετάσχετε στον εορτασμό για την Παγκόσμια Ημέρα Ανοσολογίας που φέτος έχει θέμα «Εγκέφαλος & Ανοσία – Ο ρόλος του ανοσιακού συστήματος στην εκδήλωση νευρολογικών νοσημάτων», το Σάββατο 26 Απριλίου 2025 ώρα 19.00-21.00 μ.μ. στην Αίθουσα Εκδηλώσεων του Μουσικοφιλολογικού Συλλόγου «Ο Σκουφάς», στην Άρτα.
Για το Δ.Σ. της Ε.Ε.Α.
Η Πρόεδρος
Αικατερίνη Ταράση

1ο Συνέδριο Ιατρικού Συλλόγου Αθηνών
2025-05-08 - 2025-05-10 | Divani Caravel Hotel, Λεωφ. Βασιλέως Αλεξάνδρου 2, Αθήνα, 16121, Greece
Αγαπητοί Συνάδελφοι,
Θα θέλαμε να σας καλωσορίσουμε στο 1ο Συνέδριο του Ιατρικού Συλλόγου Αθηνών με θέμα: «Πρόληψη, Διάγνωση και Θεραπεία των Παθολογικών Νοσημάτων», το οποίο θα πραγματοποιηθεί 8-10 Μαΐου 2025, στην Αθήνα, στο ξενοδοχείο Divani Caravel.
Το συνέδριο αυτό είναι επικεντρωμένο στις παθολογικές ειδικότητες και φιλοδοξεί να αποτελέσει έναν θεσμό επιστημονικού διαλόγου, ανταλλαγής γνώσεων και εμπειριών, με στόχο την ανάδειξη των σύγχρονων εξελίξεων στην πρόληψη, τη διάγνωση και τη θεραπευτική αντιμετώπιση των κυριότερων παθολογικών νοσημάτων. Με τη συμμετοχή διακεκριμένων επιστημόνων και έμπειρων κλινικών γιατρών, θα παρουσιαστούν πρακτικές οδηγίες, νεότερα ερευνητικά δεδομένα και κλινικά πρωτόκολλα που μπορούν να εφαρμοστούν άμεσα στην καθημερινή ιατρική πράξη.

Θα ήταν ιδιαίτερη χαρά και τιμή το συνέδριο αυτό να συμβάλει ουσιαστικά στη συνεχή εκπαίδευση και επιμόρφωση των ιατρών της χώρας, ενισχύοντας τον ρόλο του ΙΣΑ ως πυλώνα στήριξης της ιατρικής κοινότητας.

Σας περιμένουμε όλους για ένα εποικοδομητικό και υψηλού επιπέδου επιστημονικό τριήμερο.

Με εκτίμηση,

Γεώργιος Πατούλης
Πρόεδρος Ιατρικού Συλλόγου Αθηνών

− Για Εγγραφή επιλέξτε ΕΔΩ

17ο Πανελλήνιο και 12ο Βαλκανικό Συνέδριο Πυρηνικής Ιατρικής
2025-05-08 - 2025-05-11 | Πολεμικό Μουσείο, Rizari 2-4, Athina 106 75, Athens, Greece
For more information https://www.bcnm2025.org/
Dear Friends and Colleagues,
On behalf of the organizing committee, we would like to invite you to participate in the 12th Balkan Congress of Nuclear Medicine in conjunction with the 17th Panhellenic Congress of Nuclear Medicine, taking place in Athens, Greece from 8 – 11 May 2025. The motto of the conference is “Joining Forces”, which aims not only to further strengthen the development of nuclear medicine in the Balkan region, but also to emphasize the need of collaboration between medical specialties. Congress thematology presents Nuclear medicine’s tremendous potential to advance precision medicine in many critical human diseases: cancer, heart disease, neurodegenerative disorders management depends on molecular imaging ability to visualize and quantify the cellular and molecular underpinnings of disease on a patient-by-patient basis. Nuclear medicine now provides evidence-based ways to detect disease at early, potentially curable stages, identify patients likely to respond to certain treatments, predict a patient’s response to therapy early in the treatment cycle and in many cases offers effective therapeutic possibilities.
We warmly welcome nuclear medicine colleagues from all over Balkan countries and nuclear medicine experts from all over the world to participate and present clinical experiences and results. We do hope this meeting will be a great opportunity for interaction with the participation of prominent world-class faculty. This will not only enrich the participant’s experience and knowledge, but also promises to deliver cutting-edge perspectives and insights that will shape the future of nuclear medicine in Balkan region.
Greece is the birthplace of Hippocrates, Asclepius and Democritus. Athens is the origin of Democracy and a city dedicated to research and education. Let us serve you with our hospitality and beautiful culture. We will ensure that all of you will have so many memories, not only about the scientific aspects, but also from our philoxenia!
We hope to see you all in Athens!

Ioannis Koutsikos
President of the Organising Committee

Ioannis Iakovou
President of the Scientific Committee

Φως & Υγεία, Η Χρονοβιολογική Επίδραση του Φωτισμού
2025-05-16 | Υπουργείο Περιβάλλοντος & Ενέργειας, Λεωφ. Μεσογείων 119, Αθήνα, 11526, Greece
“Φως & Υγεία, Η Χρονοβιολογική Επίδραση του Φωτισμού”, μια εκδήλωση αφιερωμένη στον θεσμό της Παγκόσμιας Ημέρας Φωτός που διοργανώνεται υπό την αιγίδα του
Υπουργείου Ενέργειας (ΥΠΕΝ), από το Κέντρο Ανανεώσιμων Πηγών Ενέργειας (ΚΑΠΕ) και την Ελληνική Επιτροπή Φωτισμού (ΕΦΕ) στις  16 Μαΐου 2025,  στο
Αμφιθέατρο του ΥΠΕΝ, εξ αφορμής της συμπλήρωσης 10 ετών από την ανακήρυξη του 2015, σε Παγκόσμιο Έτος Φωτός, από τα Ηνωμένα Έθνη και την UNESCO.
Η Ελληνική Ενδοκρινολογική Εταιρεία, εκπροσωπείται στο πρόγραμμα της ημερίδας από την Διευθύντρια της Ενδοκρινολογικής Κλινικής του Νοσοκομείου «Ευαγγελισμός» κα Μαρινέλλα Τζανέλα & την καθηγήτρια Ενδοκρινολογίας στο ΕΚΠΑ, κα Μελπομένη Πέππα.

51ο Ετήσιο Πανελλήνιο Ιατρικό Συνέδριο, 22-24 Μαΐου 2025
2025-05-22 - 2025-05-24
Αξιότιμοι Συνάδελφοι,
Φέτος η Ιατρική Εταιρεία Αθηνών διοργανώνει το 51ο Ετήσιο Πανελλήνιο Ιατρικό Συνέδριο, στις 22-24 Μαΐου 2025, στο Μέγαρο Διεθνές Συνεδριακό Κέντρο Αθηνών.
Με τη συμπλήρωση των 50 χρόνων του ΕΠΙΣ, η Οργανωτική Επιτροπή του συνεδρίου έχει ως στόχο την έναρξη μια νέας εποχής του θεσμού, πάντα με κεντρικό άξονα τη Συνεχιζόμενη Ιατρική Εκπαίδευση.
Με βάση την μακρόχρονη εμπειρία του θεσμού έχουμε διαπιστώσει ότι η διασύνδεση των ειδικοτήτων είναι μια ανάγκη των σύγχρονων συνεδρίων και γι’ αυτό κάθε χρόνο φροντίζουμε να εκπροσωπούνται όλες, έχοντας μεγάλη ποικιλία θεματολογίας που ακουμπά σε όλο το φάσμα της επιστημονικής κοινότητας.
Για περισσότερες πληροφορίες (πατήστε εδώ).

14o Πανελλήνιο Συνέδριο Ανδρολογίας
2025-05-30 - 2025-06-01 | Stratos Vassilikos, Μιχαλακοπούλου 114, Αθήνα, ATTIKI, 11527, Greece
Αξιότιμοι συνάδελφοι, αγαπητοί φίλοι,
Με ιδιαίτερη χαρά σας καλωσορίζουμε στις εργασίες του 14ου Πανελληνίου Συνεδρίου Ανδρολογίας, το οποίο διεξάγεται από τις 30 Μαΐου έως την 1η Ιουνίου 2025 στην Αθήνα, στο ξενοδοχείο Stratos Vassilikos.
Διακεκριμένοι επιστήμονες από την Ελλάδα και το εξωτερικό θα αναλύσουν επίκαιρα θέματα. όπως η επίδραση του περιβάλλοντος στην αναπαραγωγική υγεία του άνδρα, τα πολλαπλά πρόσωπα του υπογοναδισμού, καθώς και τα νεότερα δεδομένα στη χορήγηση ορμονικής υποκατάστασης με τεστοστερόνη. Παράλληλα, θα παρουσιαστούν οι τελευταίες εξελίξεις στους δυναμικά αναπτυσσόμενους τομείς της γενετικής και της εργαστηριακής ανδρολογίας, με έμφαση στη συμβολή τους στην κλινική πράξη. Δε θα μπορούσαν να λείπουν οι σύγχρονες θεραπευτικές προσεγγίσεις στη σεξουαλική ιατρική και την ανδρική υπογονιμότητα, ενώ κόντρα στη ρητορεία των καιρών μας, ιδιαίτερη μέριμνα θα δοθεί στη φροντίδα των διεμφυλικών ατόμων.
Μια από τις σημαντικότερες καινοτομίες του φετινού συνεδρίου είναι η συνεργασία με επιστημονικές εταιρείες που δραστηριοποιούνται σε όμορα πεδία και αποτελούν βασικούς πυλώνες της ανδρολογίας. Σε κοινή συνεδρία με την Ελληνική Ενδοκρινολογική Εταιρεία, θα εστιάσουμε στις επιδράσεις του μεταβολισμού στην αναπαραγωγική υγεία του άνδρα, ενώ σε συνεργασία με το Επιστημονικό Τμήμα Ανδρολογίας και Υπογονιμότητας της Ελληνικής Ουρολογικής Εταιρείας θα συζητήσουμε για το ρόλο της ανδρολογίας στην Ελλάδα του σήμερα και τις μελλοντικές προοπτικές.
Είμαι βέβαιος ότι μέσα από τις εργασίες του συνεδρίου, θα προκύψουν χρήσιμα συμπεράσματα που θα εμπλουτίσουν τη γνώση μας και θα συμβάλουν στην περαιτέρω ανάπτυξη της ανδρολογίας.
Με εκτίμηση,
Ο Πρόεδρος της Οργανωτικής Επιτροπής
Δρ. Γεώργιος Κανάκης MD, PhD
Ενδοκρινολόγος – Κλινικός Ανδρολόγος (ΕΑΑ Cert.)
Πρόεδρος Ελληνικής Ανδρολογικής Εταιρείας

Η Διαχείριση της Παχυσαρκίας ως συνιστώσα του Κάρδιο-Νέφρο-Μεταβολικού Συνδρόμου
2025-05-31 17:00 - 21:30 (Europe/Athens)
Επιστημονική συνάντηση της NOVO NORDISK , με θέμα «Η Διαχείριση της Παχυσαρκίας ως συνιστώσα του Κάρδιο-Νέφρο-Μεταβολικού Συνδρόμου» το Σάββατο 31 Μαΐου 2025, στο Κέντρο Πολιτισμού Ιδρύματος Σταύρος Νιάρχος, στην Αθήνα.

Η Διαχείριση του Σακχαρώδη Διαβήτη στην Ελλάδα: Νέες Τεχνολογίες, Προκλήσεις και Προοπτικές
2025-06-12 14:30 - 17:00 | Crowne Plaza Athens, Μιχαλακοπούλου 50, Αθήνα, ATTIKI, 11528, Greece
Αγαπητοί συνάδελφοι,
Εκ μέρους του Εργαστηρίου Οργάνωσης και Αξιολόγησης Υπηρεσιών Υγείας του Εθνικού και Καποδιστριακού Πανεπιστημίου Αθηνών και το Σύνδεσμο Επιχειρήσεων Ιατρικών & Βιοτεχνολογικών Προϊόντων, σας καλούμε να συμμετέχετε στις εργασίες της επιστημονικής ημερίδας: «Η Διαχείριση του Σακχαρώδη Διαβήτη στην Ελλάδα: Νέες Τεχνολογίες, Προκλήσεις και Προοπτικές», την Πέμπτη 12/6/2025 και ώρα έναρξης 14.30 μμ, στο ξενοδοχείο Crowne Plaza Athens.
Για την Ελληνική Ενδοκρινολογική Εταιρεία
Ο Πρόεδρος Η Γεν. Γραμματέας
Ν. Γεωργόπουλος Μ. Γιαβροπούλου

10ο Συνέδριο Παιδιατρικής και Εφηβικής Ενδοκρινολογίας
2025-06-21 - 2025-06-22 | Μέγαρο Μουσικής Αθηνών, Βασ. Σοφίας και Κόκκαλη, Αθήνα, 11521, Greece
Αγαπητές και Αγαπητοί Συνάδελφοι,
Με ιδιαίτερη χαρά σας προσκαλούμε στο 10ο Συνέδριο Παιδιατρικής και Εφηβικής Ενδοκρινολογίας που διοργανώνει η Ελληνική Εταιρεία Παιδιατρικής και Εφηβικής Ενδοκρινολογίας, Μεταβολισμού και Σακχαρώδη Διαβήτη στις 21 και 22 Ιουνίου 2025, στο Μέγαρο Μουσικής, στην Αθήνα.
Σκοπός του Συνεδρίου είναι η ενημέρωση των Παιδοενδοκρινολόγων, Παιδιάτρων, Ενδοκρινολόγων και άλλων Επιστημόνων Υγείας σχετικά με τις πρόσφατες εξελίξεις στον χώρο της Παιδιατρικής και Εφηβικής Ενδοκρινολογίας, καθώς και η ανταλλαγή απόψεων αναφορικά με θεωρητικά και πρακτικά θέματα που προβληματίζουν στην καθημερινή άσκηση της ιατρικής.
Το Πρόγραμμα περιλαμβάνει διαλέξεις σχετικά με την Αύξηση και θεραπεία με Αυξητική Ορμόνη, την Παχυσαρκία, τον Σακχαρώδη Διαβήτη, παθήσεις των Επινεφριδίων και Γονάδων, διαταραχές της Θυρεοειδικής λειτουργίας και του Μεταβολισμού Ασβεστίου, τα νεότερα δεδομένα σχετικά με την φαρμακευτική θεραπεία της Συγγενούς Υπερπλασίας των Επινεφριδίων και της Υποθαλαμικής Παχυσαρκίας, καθώς και την αντιμετώπιση των ασθενών κατά την Μετάβαση από την εφηβική ηλικία στην ενήλικη ζωή.
Η Ελληνική Εταιρεία Παιδιατρικής και Εφηβικής Ενδοκρινολογίας, Μεταβολισμού και Σακχαρώδη Διαβήτη έχει ως κύριο στόχο την προαγωγή της γνώσης και της αριστείας στους τομείς της κλινικής πράξης, έρευνας και εκπαίδευσης, και ως εκ τούτου, προκηρύσσουμε 3 βραβεία για τις 3 καλύτερες προφορικές ανακοινώσεις που θα παρουσιαστούν στο Συνέδριο.
Η παρουσία σας και η ενεργή συμμετοχή σας θα μας τιμήσει ιδιαίτερα!

Με φιλικούς χαιρετισμούς,

Η Πρόεδρος

Ευαγγελία Χαρμανδάρη
MD, MSc, PhD, MRCP(UK), CCST(UK)
Καθηγήτρια Παιδιατρικής – Παιδιατρικής Ενδοκρινολογίας, Ιατρική Σχολή Εθνικού και Καποδιστριακού Πανεπιστημίου Αθηνών (ΕΚΠΑ)
Α’ Παιδιατρική Κλινική, Νοσοκομείο Παίδων «Η Αγία Σοφία»
Διευθύντρια Προγράμματος Μεταπτυχιακών Σπουδών ‘Γενική και Εξειδικευμένη Παιδιατρική: Κλινική Πράξη και Έρευνα’, Ιατρική Σχολή ΕΚΠΑ

Η Γεν. Γραμματέας

Ασημίνα Γαλλή-Τσινοπούλου
MD, PhD
Καθηγήτρια Παιδιατρικής-Παιδιατρικής Ενδοκρινολογίας,
Διευθύντρια Β’ Παιδιατρικής Κλινικής ΑΠΘ, Π.Γ.Ν.Θ. ΑΧΕΠΑ Διευθύντρια Προγράμματος Μεταπτυχιακών Σπουδών ΑΠΘ,
“Εφηβική Ιατρική-Φροντίδα Υγείας των Εφήβων”
Πρόεδρος Ακαδημίας Εκπαίδευσης και Έρευνας στην Παιδιατρική Γραμματέας Ελληνικής Εταιρείας HPV

Join Us in New Delhi for the ISE Regional Endocrinology Practice & DESCON 2025
2025-08-16 - 2025-08-17
For more information click here
We are thrilled to announce that the 3rd ISE Regional Endocrinology Practice will be held in New Delhi, India, on 16-17 August 2025, in conjunction with the 3rd Annual Conference of the Endocrine Society of Delhi – DESCON 2025.
This year’s theme, “Investigative Endocrinology,” promises a dynamic programme featuring cutting-edge discussions on molecular diagnostics, artificial intelligence in endocrine care, and the emerging field of “endocrinomics”—the integration of genomics, proteomics, and metabolomics in clinical practice.
Highlights include:
Advances in imaging, localisation, and laboratory technologies like mass spectrometry
Case-based sessions covering both paediatric and adult endocrinology
Insights from distinguished international and regional faculty
A unique opportunity to connect, collaborate, and learn with peers from across South Asia and beyond
As ISE President Professor Helena Teede notes, this meeting is a chance to “learn, collaborate and share the latest advancements in endocrine care, with a variety of approaches, disciplines, and specialties.”
Whether you are a clinician, researcher, or trainee, this conference will elevate your practice and deepen your understanding of the evolving landscape of endocrinology.
Visit the official conference page for details and registration.
We look forward to welcoming you in New Delhi!

9η Μετεκπαιδευτική Επιστημονική Συνάντηση ΕΙΕΠ
2025-09-05 - 2025-09-06 | Stratos Vassilikos, Μιχαλακοπούλου 114, Αθήνα, ATTIKI, 11527, Greece
Με χαρά σας ενημερώνουμε για την 9η Μετεκπαιδευτική Επιστημονική Συνάντηση «Μετεκπαίδευση από τη βασική έρευνα και την επικαιροποιημένη γνώση, στην καθημερινή κλινική πράξη αντιμετώπισης της παχυσαρκίας» που διοργανώνει η Ελληνική Ιατρική Εταιρεία Παχυσαρκίας στις 5 και 6 Σεπτεμβρίου 2025, στο ξενοδοχείο Stratos Vassilikos, στην Αθήνα.
Η συνάντηση, θεσμός πλέον στον ιατρικό χώρο κάθε Σεπτέμβριο, επικεντρώνεται στην επικαιροποιημένη επιστημονική γνώση για τη θεραπευτική αντιμετώπιση της παχυσαρκίας. Στόχος της είναι η μετεκπαίδευση των επαγγελματιών υγείας σε ένα από τα πλέον σύνθετα και επιτακτικά ζητήματα δημόσιας υγείας, η ανταλλαγή γνώσης και εμπειριών, αλλά και η ενίσχυση της διεπιστημονικής συνεργασίας για μια ολιστική προσέγγιση στην παχυσαρκία και τις σχετιζόμενες παθήσεις.
Για περισσότερες πληροφορίες και δηλώσεις συμμετοχής, μπορείτε να απευθύνεστε στη γραμματεία του συνεδρίου στο eiepmeeting2025@convin.gr και στο τηλέφωνο 210 6833600, Convin Α.Ε.

Ενδοκρινολογικά προβλήματα Παιδιού και Εφήβου
2025-10-10 - 2025-10-11 | Royal Olympic, Αθανασίου Διάκου 28, Athens, Attiki, 11743, Greece
Αγαπητοί συνάδελφοι,
Θα θέλαμε να σας πληροφορήσουμε ότι το Ενδοκρινολογικό-Αύξησης & Ανάπτυξης Τμήμα του Νοσοκομείου μας σε συνεργασία με την Ελληνική Εταιρεία Παιδικής & Εφηβικής Παχυσαρκίας διοργανώνει διημερίδα με θέμα «Ενδοκρινολογικά προβλήματα Παιδιού και Εφήβου». Θα ήταν μεγάλη μας χαρά να παρευρεθείτε στην διημερίδα αυτή που διοργανώνεται στο ξενοδοχείο Royal Olympic την Παρασκευή 10 και Σάββατο 11 Οκτωβρίου 2025.
Η παρουσία σας είναι πολύτιμη για την ενίσχυση του επιστημονικού διαλόγου.
Eλπίς-Αθηνά Βλαχοπαπαδοπούλου
ΣΥΝΤΟΝΙΣΤΡΙΑ ΔΙΕΥΘΥΝΤΡΙΑ
ΕΝΔΟΚΡΙΝΟΛΟΓΙΚΟΥ-
ΑΥΞΗΣΗΣ ΚΑΙ ΑΝΑΠΤΥΞΗΣ ΤΜΗΜΑΤΟΣ
ΓΕΝ. ΝΟΣ. ΠΑΙΔΩΝ ΑΘΗΝΩΝ “Π. & Α. ΚΥΡΙΑΚΟΥ”

FUNCTIONING NEUROENDOCRINE TUMOUR SYNDROMES COURSE: BIOCHEMICAL, GENETIC, IMAGING WORKUP & THERAPEUTIC MANAGEMENT
2025-11-06 - 2025-11-08

Εκδήλωση του Συλλόγου Διαβητικών Αθήνας "ΑΝΟΙΞΕ ΤΟΝ ΚΥΚΛΟ ΤΟΥ ΔΙΑΒΗΤΗ"
2025-11-22 18:00 - 21:00 | Δημαρχείο Αμαρουσίου, Βασ. Σοφίας 9 &, Δημ. Μόσχα 55,, Μαρούσι, 15124, Greece

8ο Πανελλήνιο Συνέδριο Παιδικής & Εφηβικής Γυναικολογίας
2025-11-28 - 2025-11-30 | Αμφιθέατρο Φυσιολογίας “Γ. Κοτζιάς” (Κτίριο 15) Ιατρική Σχολή Αθηνών, MIKRAS ASIAS 75, ATHENS, 11527, Greece
Θα θέλαμε να σας ενημερώσουμε για τη διεξαγωγή του 8ου Πανελλήνιου Συνεδρίου Παιδικής & Εφηβικής Γυναικολογίας, που θα πραγματοποιηθεί από 28 έως 30 Νοεμβρίου 2025
Αγαπητοί συνάδελφοι,
σας καλωσορίζουμε στο Πανελλήνιο Συνέδριο Παιδικής και Εφηβικής Γυναικολογίας, που στοχεύει στην προστασία της γυναικολογικής υγείας των κοριτσιών και των εφήβων.
Η παιδική και εφηβική γυναικολογία αφορά άμεσα την υγεία των κοριτσιών και νέων γυναικών, αλλά παραμένει συχνά μια ανεξερεύνητη εξειδίκευση. Πολλοί επαγγελματίες υγείας παιδιών και εφήβων έρχονται καθημερινά αντιμέτωποι με γυναικολογικά ζητήματα στην άσκηση του επαγγέλματος τους, χωρίς να έχουν πάντα την απαραίτητη εξειδίκευση. Η διεύρυνση των γνώσεων στον τομέα αυτό και η ανάπτυξη συνεργασιών μεταξύ ειδικών μπορούν να προσφέρουν λύσεις σε προβλήματα που απασχολούν τα νέα κορίτσια, τους γονείς και τους επαγγελματίες υγείας.
Το συνέδριό μας αποτελεί μια μοναδική ευκαιρία συνάντησης και ανταλλαγής γνώσεων. Για πρώτη φορά, οι παρουσιάσεις θα βασίζονται σε ανάλυση περιστατικών και στην παρουσίαση κατευθυντήριων οδηγιών, καθιστώντας το συνέδριο ιδιαίτερα πρακτικό και ωφέλιμο για τους συμμετέχοντες. Επιπλέον, διοργανώνουμε workshops με κορυφαίους ομιλητές, προσφέροντας μια ολοκληρωμένη προσέγγιση στις τελευταίες εξελίξεις της παιδικής και εφηβικής γυναικολογίας.
Σας καλούμε να συμμετάσχετε ενεργά σε αυτή την προσπάθεια, ώστε να συμβάλλουμε όλοι μαζί στη βελτίωση της γυναικολογικής υγείας των κοριτσιών και των εφήβων και να διασφαλίσουμε το αναπαραγωγικό τους μέλλον.
Με εκτίμηση,
Ο Πρόεδρος
Καθηγητής Νικόλαος Φ. Βλάχος
Ο Γενικός Γραμματέας
Αναπληρωτής Καθηγητής Παναγιώτης Χριστόπουλος

18ο Συνέδριο Διαιτολογίας και Διατροφής
2025-12-04 - 2025-12-06 | Μέγαρο Μουσικής Αθηνών, Βασ. Σοφίας και Κόκκαλη, Αθήνα, 11521, Greece
Στις 4 – 6 Δεκεμβρίου 2025 θα διεξαχθεί στο Μέγαρο Μουσικής Αθηνών, το «18ο Συνέδριο Διαιτολογίας και Διατροφής». Το συνέδριο αποτελεί θεσμό στον χώρο της διαιτολογίας και της διατροφής, προσφέροντας την ευκαιρία για ενημέρωση πάνω στις τελευταίες εξελίξεις και τάσεις στον τομέα μας. Με κεντρικό μήνυμα «Γεφυρώνοντας έρευνα και πράξη», σκοπός μας είναι να δημιουργήσουμε ένα πλούσιο και εμπλουτισμένο πρόγραμμα, το οποίο θα περιλαμβάνει διαλέξεις από καταξιωμένους επιστήμονες, πρακτικά φροντιστήρια, καθώς και στρογγυλές τράπεζες για την ανταλλαγή απόψεων και την εμβάθυνση σε θέματα που απασχολούν τον κλάδο μας.
Σε μια εποχή που η διατροφή και η υγεία βρίσκονται στο επίκεντρο της επιστημονικής κοινότητας και της κοινωνίας, το συνέδριό μας στοχεύει να ενισχύσει τη γνώση και τις δεξιότητές μας, να ενδυναμώσει τη δικτύωση μεταξύ συναδέλφων και να ενθαρρύνει τον επιστημονικό διάλογο.
Πρόσθετες πληροφορίες μπορείτε να βρείτε στην ιστοσελίδα του Συνεδρίου
18 ΠΑΝΕΛΛΗΝΙΟ ΣΥΝΕΔΡΙΟ Διατροφής & Διαιτολογίας

CONVIN S.A.
29 K. Varnali Street
152 33 Chalandri, Athens
T: +30 210 6833600 ext.: 477
E: lgogou@convin.gr, W: www.convin.gr

Eπιστημονική συνάντηση του Τμ. Ιατρικής Έρευνας 251 Γεν. Νοσ. Αεροπορίας
2025-12-19 | 251 ΓΕΝΙΚΟ ΝΟΣΟΚΟΜΕΙΟ ΑΕΡΟΠΟΡΙΑΣ, Leof. Panagioti Kanellopoulou 3, Athina, 11525, Greece
Αγαπητοί συνάδελφοι,
Σας προσκαλούμε να λάβετε μέρος, με φυσική παρουσία ή διαδικτυακά, στην επιστημονική συνάντηση που διοργανώνει το Τμήμα Ιατρικής Έρευνας του 251 Γενικού Νοσοκομείου Αεροπορίας την Παρασκευή 19 Δεκεμβρίου, ώρα 13:00 – 14:00, στο Αμφιθέατρο του Νοσοκομείου, με τίτλο «Και τώρα τι κάνουμε;».
Υπενθυμίζουμε ότι ο σκοπός των συναντήσεων αυτών είναι η συζήτηση εν εξελίξει διαγνωστικών και θεραπευτικών προβλημάτων που μας απασχολούν σε ασθενείς με σπάνιες ή δύσκολα αντιμετωπίσιμες παθήσεις του μεταβολισμού των οστών και του ασβεστίου και όχι η συζήτηση περιστατικών που έχουν ήδη αντιμετωπισθεί με επιτυχία.
Έχουμε την τιμή η ανωτέρω συνάντηση να μεταδοθεί διαδικτυακά μέσω της Ελληνικής Ενδοκρινολογικής Εταιρείας.
Όσοι επιθυμούν, μπορούν να εγγραφούν στο webinar μέσω του παρακάτω συνδέσμου:
https://us06web.zoom.us/webinar/register/WN_iX2IG2ksRQyvPcVSqCJEZA
Παρακαλούμε όσοι επιθυμούν να παρευρεθούν με φυσική παρουσία όπως επιβεβαιώσουν τη συμμετοχή τους, απαντώντας στο παρακάτω email: medres251haf@gmail.com .
Η παρουσίαση περιστατικών είναι ανοιχτή για όλους τους προσκεκλημένους και στην περίπτωση που θέλετε να συζητηθεί κάποιο περιστατικό σας, παρακαλούμε όπως αποστείλετε μια σύντομη περίληψη του (έως 100 λέξεις) έως την 14η Δεκεμβρίου 2025.
Θα τηρηθεί σειρά προτεραιότητας.
Με εκτίμηση,
Πολυζώης Μάκρας
Δντης Τμήματος Ιατρικής Έρευνας
251 ΓΝΑ
Σωκράτης Παπαπούλος
Επιστημονικός Συνεργάτης Τμήματος Ιατρικής Έρευνας
251 ΓΝΑ

Ημερίδα Πυρηνικής Ιατρικής, «Εξελίξεις στην Πυρηνική Ιατρική από Διεθνή Συνέδρια"
2025-12-20
Ημερίδα Πυρηνικής Ιατρικής
«Εξελίξεις στην Πυρηνική Ιατρική από Διεθνή Συνέδρια»
Θα θέλαμε να σας υπενθυμίσουμε τη διοργάνωση της επιστημονικής ημερίδας:
«Εξελίξεις στην Πυρηνική Ιατρική από Διεθνή Συνέδρια», η οποία θα πραγματοποιηθεί:
📅 Σάββατο, 20 Δεκεμβρίου 2025
📍 Αμφιθέατρο, Νοσοκομείο Ερρίκος Ντυνάν
Η ημερίδα αποτελεί μια σημαντική ευκαιρία ενημέρωσης για τις νεότερες εξελίξεις στον τομέα μας, με παρουσιάσεις από διακεκριμένους Έλληνες επιστήμονες που συμμετείχαν ενεργά στα μεγάλα διεθνή συνέδρια.
🔹 Η συμμετοχή είναι δωρεάν.
🔹 Απαιτείται προεγγραφή μέσω της επίσημης φόρμας:
👉 Εγγραφές
📩 Περισσότερες πληροφορίες και το αναλυτικό πρόγραμμα θα ανακοινωθούν σύντομα.
AFEA Professional Congress Organizer (PCO)
39-41 Lykavittou str, 10672 Athens
Tel: +30 210 3668 833
email: info@bcnm2025.org

Μαθήματα Εργαστηριακής Ανδρολογίας 2026
2026-01-24 - 2026-05-23

20o Πανελλήνιο Ιατρικό Συνέδριο Παχυσαρκίας
2026-02-12 - 2026-02-14 | Royal Olympic, Αθανασίου Διάκου 28, Athens, Attiki, 11743, Greece
Η Ελληνική Ιατρική Εταιρεία Παχυσαρκίας διοργανώνει στις 12-14 Φεβρουαρίου 2026, «20o Πανελλήνιο Ιατρικό Συνέδριο Παχυσαρκίας» στο Ξενοδοχείο Royal Olympic στην Αθήνα, -ένα συνέδριο επετειακό και πολυδιάστατο, με επίκεντρο τις τελευταίες εξελίξεις στην πρόληψη, διάγνωση και κυρίως στην θεραπευτική αντιμετώπιση της παχυσαρκίας.
Το 2026 αποτελεί έναν σημαντικό σταθμό για την Ελληνική Ιατρική Εταιρεία Παχυσαρκίας (ΕΙΕΠ),-μιας από τις πλέον ιστορικές και σημαντικές επιστημονικές ιατρικές εταιρείες- καθώς συμπληρώνονται 35 χρόνια συνεχούς επιστημονικής δράσης και προσφοράς στον τομέα της παχυσαρκίας, προς όφελος των ιατρών όλων των ειδικοτήτων και γενικότερα όλης της επιστημονικής κοινότητας.
Με γνώμονα την επιστημονική συνέπεια, την κλινική τεκμηρίωση και τη διεπιστημονική συνεργασία, το συνέδριο θα παρουσιάσει επιστημονική γνώση αιχμής, παρουσιάζοντας τις νεότερες εξελίξεις στη νόσο της παχυσαρκίας και τις συννοσηρότητές της. Εστιάζει στην πρόληψη, τη διάγνωση και τη θεραπευτική αντιμετώπιση της παχυσαρκίας — τόσο μέσα από τις φαρμακευτικές και χειρουργικές παρεμβάσεις, όσο και μέσα από τις συμπεριφορικές, διατροφικές και ψυχοκοινωνικές διαστάσεις της νόσου, ενώ παράλληλα, φιλοδοξεί να αποτελέσει σημείο αναφοράς και να συμβάλλει ουσιαστικά σε έναν γόνιμο επιστημονικό διάλογο για το παρόν και το μέλλον της αντιμετώπισης αυτής της πολυπαραγοντικής νόσου.

11ο Πανελλήνιο Συνέδριο της Ελληνικής Εταιρείας Κλιμακτηρίου και Εμμηνόπαυσης
2026-02-13 - 2026-02-15 | Crowne Plaza Athens, Μιχαλακοπούλου 50, Αθήνα, ATTIKI, 11528, Greece
Η Ελληνική Εταιρεία Κλιμακτηρίου και Εμμηνόπαυσης πραγματοποιεί,με φυσική παρουσία,το
11ο Πανελλήνιο Συνέδριό της στις 13-15 Φεβρουαρίου 2026,
στο Ξενοδοχείο Crowne Plaza στην Αθήνα.

Η Οργανωτική Επιτροπή του Συνεδρίου προσκαλεί τους ενδιαφερόμενους
να υποβάλλουν εργασίες για Προφορική Ανακοίνωση.

Προθεσμία υποβολής περιλήψεων: 12 Ιανουαρίου 2026

Η υποβολή των περιλήψεων πραγματοποιείται μέσω email
στο emmino@projector-company.gr

Για να δείτε τις οδηγίες σύνταξης και υποβολής περιλήψεων
κάνετε κλικ στο παρακάτω Link:

Περιλήψεις εργασιών

ΕΓΓΡΑΦΕΣ
Όλες οι εγγραφές πραγματοποιούνται ηλεκτρονικά μέσω της ιστοσελίδας του Συνεδρίου

Εγγραφές

Σημειώσεις:
1. Οι συμμετέχοντες είναι απαραίτητο να προσκομίζουν κατάλληλο έγγραφο που θα επιβεβαιώνει την ιδιότητά τους.
2. Στις τιμές των εγγραφών συμπεριλαμβάνεται ΦΠΑ 24%.

Alexandroupoleos 8 & Dervenion
Metamorfosi 144 52
Tel: 695 180 3550
E-mail: emmino@projector-company.gr
Website: https://projector-web.gr/gr/home

Δωρεάν Υπερηχογραφική Εξέταση Θυρεοειδούς
2026-03-20 09:00 - 14:00
Δείτε εδώ το δελτίο τύπου της δράσης δωρεάν υπερηχογραφικής εξέτασης θυρεοειδούς που πραγματοποιήθηκε την Παρασκευή 20/3/2026, στο Δήμο Μεταμόρφωσης.

Ημέρες Παθολογίας 2026: Διλήμματα στην Κλινική Παθολογία
2026-03-27 - 2026-03-29 | Crowne Plaza Athens, Μιχαλακοπούλου 50, Αθήνα, ATTIKI, 11528, Greece
Αγαπητές και αγαπητοί συνάδελφοι,
Με ιδιαίτερη τιμή και χαρά σας καλωσορίζουμε στο 34o Έτος «Ημέρες Παθολογίας 2026: Διλήμματα στην Κλινική Παθολογία», το οποίο θα πραγματοποιηθεί με φυσική παρουσία στις 27–29 Μαρτίου 2026, στο ξενοδοχείο Crowne Plaza Hotel, στην Αθήνα. Το Συνέδριο διοργανώνεται από την Ελληνική Εταιρεία Καρκίνου Πνεύμονα σε συνεργασία με την Γ΄ Παθολογική Κλινική και Ομώνυμο Εργαστήριο της Ιατρικής Σχολής ΕΚΠΑ.
Οι «Ημέρες Παθολογίας» διοργανώνονται χωρίς διακοπή για περισσότερα από 30 χρόνια και έχουν καθιερωθεί ως ένα σημαντικό ετήσιο γεγονός αναφοράς για την εκπαίδευση των κλινικών γιατρών στο πεδίο της Παθολογίας. Η Ιατρική αλλάζει ταχύτατα και ο Παθολόγος έρχεται αντιμέτωπος με σημαντικά διλήμματα στην διάγνωση και την θεραπεία με αποτέλεσμα η ανανέωση και η επικαιροποίηση της γνώσης να είναι πλέον αναγκαία και ικανή συνθήκη. Η πρόσκληση συμμετοχής απευθύνεται σε όλες της βαθμίδες της ιατρικής εξέλιξης όπως ειδικευμένοι και ειδικευόμενοι
γιατροί, φοιτητές ιατρικής αλλά και επαγγελματίες υγείας όλων των ειδικοτήτων, που ασχολούνται με τη φροντίδα ασθενών τόσο στην πρωτοβάθμια υγεία όσο και στο νοσοκομειακό περιβάλλον.
Μερικά από τα θέματα που παραδοσιακά καλύπτονται στο Συνέδριό μας περιλαμβάνουν την πρακτική προσέγγιση καθημερινών κλινικών προβλημάτων και διλημμάτων μέσα από πραγματικές περιπτώσεις ασθενών, την ανταλλαγή γνώσεων και εμπειρίας με άλλες ειδικότητες, την κριτική παρουσίαση σύγχρονων διαγνωστικών και θεραπευτικών στρατηγικών σε σημαντικά κλινικά σενάρια, τα εξειδικευμένα κλινικά φροντιστήρια με διαδραστικό χαρακτήρα βασισμένα σε ενδιαφέρουσες κλινικές περιπτώσεις, οι οποίες προσεγγίζονται υπό το πρίσμα των σύγχρονων κατευθυντήριων οδηγιών.
Ένα από τα πιο σημαντικά χαρακτηριστικά των “Ημερών Παθολογίας” είναι το γεγονός ότι το Συνέδριό μας δίνει βήμα από τη μια μεριά σε καταξιωμένους διεθνούς φήμης επιστήμονες που παρουσιάζουν επίκαιρα θέματα γενικής απήχησης αλλά, από την άλλη, προσφέρει και την ευκαιρία στους φοιτητές μας να παρουσιάσουν οι ίδιοι και να εκτεθούν έτσι για πρώτη φορά σε μια ακαδημαϊκή και επιστημονική δραστηριότητα που θα τους συνοδεύει σε όλη τη διάρκεια της καριέρας τους.
Με αυτά τα δεδομένα, το Συνέδριο συνεχίζει τον δυναμικό του χαρακτήρα με συμμετοχή σημαντικών επιστημόνων από όλες τις ειδικότητες της Παθολογίας, με στόχο την παρουσίαση των προκλήσεων που αντιμετωπίζει ο Παθολόγος στην καθημερινή κλινική πράξη, και την ορθή διαγνωστική και θεραπευτική παρέμβαση, στα πλαίσια των νεότερων εξελίξεων.
Σας καλούμε να συμμετέχετε ενεργά στις εργασίες του Συνεδρίου και σας καλωσορίζουμε σε μία εποικοδομητική επιστημονική συνάντηση.
Οι Πρόεδροι του Συνεδρίου,
Μελπομένη Πέππα Κωνσταντίνος N. Συρίγος
Καθηγήτρια Ενδοκρινολογίας Καθηγητής Παθολογίας & Ογκολογίας
Ιατρικής Σχολής ΕΚΠΑ Ιατρικής Σχολής ΕΚΠΑ

52ο ΕΠΙΣ
2026-04-02 - 2026-04-04 | Μέγαρο Μουσικής Αθηνών, Βασ. Σοφίας και Κόκκαλη, Αθήνα, 11521, Greece
Σας προσκαλούμε στο 52ο Ετήσιο Πανελλήνιο Ιατρικό Συνέδριο (ΕΠΙΣ), που διοργανώνει η Ιατρική Εταιρεία Αθηνών, στις 2-4 Απριλίου 2026, στο Μέγαρο Διεθνές Συνεδριακό Κέντρο Αθηνών.

Η Πυρηνική Ιατρική στην Ογκολογία. Ενσωματώνοντας την διεπιστημονική συνέργεια
2026-04-17 - 2026-04-19 | Makedonia Palace, Λεωφ. Μεγ. Αλεξάνδρου 2, Θεσσαλονικη, 54640
Σας ενημερώνουμε για τη διοργάνωση του συνεδρίου: Η Πυρηνική Ιατρική στην Ογκολογία. Ενσωματώνοντας την διεπιστημονική συνέργεια, το οποίο θα πραγματοποιηθεί 17 έως 19 Απριλίου 2026, στο ξενοδοχείο Makedonia Palace, στη Θεσσαλονίκη.

11th Birmingham Pituitary Preceptorship International Meeting
2026-04-25
Η Ομάδα Υπόφυσης του Πανεπιστημίου του Birmingham και του Queen Elizabeth Hospital Birmingham οργανώνει το 11ο BIRMINGHAM PITUITARY PRECEPTORSHIP INTERNATIONAL MEETING, στις 25 Απριλιου 2026. Το meeting περιλαμβάνει διαλέξεις και case-based learning πάνω στη διάγνωση και την αντιμετώπιση νοσημάτων της υπόφυσης και απευθύνεται σε ειδικευόμενους και ειδικευμένους ενδοκρινολόγους που ενδιαφέρονται για το αντικείμενο. Θεωρείται επίσης ως ένα από τα πιο πετυχημένα στον τομέα του σε Ευρωπαικό επίπεδο με αυξημένη ζήτηση και πλήρη κάλυψη των διαθέσιμων θέσεων.
Το κόστος εγγραφής είναι 45 λίρες Αγγλίας και τα έσοδα θα διατεθούν στο φιλανθρωπικό τμήμα του Queen Elizabeth Hospital Birmingham
https://hospitalcharity.org/products/10th-birmingham-pituitary-preceptorship-international-meeting-2024?Title=Default+Title

Η κουλτούρα της δίαιτας από τα media μέχρι την ιατρική φροντίδα: Όταν οι λέξεις έχουν «βάρος»
2026-05-06 20:00 - 21:30
Ο ΠΣΔΔ – Πανελλήνιος Σύλλογος Διαιτολόγων – Διατροφολόγων, μέσω της Επιτροπής Διαφορετικότητας, Ισότητας & Συμπεριληπτικότητας του, διοργανώνει διαδικτυακό σεμινάριο (webinar) με τίτλο:
Η κουλτούρα της δίαιτας από τα media μέχρι την ιατρική φροντίδα: Όταν οι λέξεις έχουν «βάρος»
Το Webinar θα πραγματοποιηθεί την Τετάρτη 6 Μαΐου 2026, ώρες 20:00 – 21:15, με αφορμή την Παγκόσμια Ημέρα κατά της Δίαιτας.
Στόχος του είναι να αναδείξει τον ρόλο της γλώσσας, των στάσεων και των πρακτικών στη διαμόρφωση και αναπαραγωγή της κουλτούρας της δίαιτας, τόσο στα μέσα ενημέρωσης όσο και στον χώρο της υγείας και της καθημερινότητας. Μέσα από επιστημονικές τοποθετήσεις και διεπιστημονικό διάλογο, επιδιώκεται η ενίσχυση της κριτικής σκέψης και η προώθηση μιας πιο συμπεριληπτικής προσέγγισης στο ζήτημα του σωματικού βάρους.
Aπευθύνεται σε επαγγελματίες και φοιτητές/φοιτήτριες του χώρου της υγείας και της διατροφής, καθώς και στο ευρύ κοινό.
Το σχετικό ενημερωτικό υλικό και όλες τις απαραίτητες πληροφορίες μπορείτε να το εντοπίσετε στον παρακάτω σύνδεσμο: https://www.hda.gr/webinar-h-koultoura-tis-diaitas-apo-ta-media-mechri-tin-iatriki-frontida-otan-oi-lexeis-echoun-baros-6-maiou-2026/ ενώ ο σύνδεσμος εγγραφής στο Webinar είναι: https://docs.google.com/forms/d/e/1FAIpQLSf7zGYSykL76UjVHU2kpe1TetXQaLWt4Zdjw5Aq4lBP2G2OJw/viewform

Τα μονοπάτια διαχείρισης της νόσου (VHL) και του καρκίνου του νεφρού
2026-05-27 17:30 - 21:00
Ο σύνδεσμος, η ατζέντα και η πρόσκληση, για την σύνδεση, την ΤΕΤΑΡΤΗ 27.5.στις 5.30μμ,
https://www.livemedia.gr/vhlsymposium2026

19ο WEBINAR Γ.Ν.Α "Ο ΕΥΑΓΓΕΛΙΣΜΟΣ"
2026-05-27 18:30 - 21:00
Θα θέλαμε να σας ενημερώσουμε για την πραγματοποίηση του 19ου κατά σειρά Διαδικτυακού Σεμιναρίου στο πλαίσιο του Εκπαιδευτικού Προγράμματος της Ένωσης Επιστημονικού Προσωπικού του Γ.Ν.Α. «Ο ΕΥΑΓΓΕΛΙΣΜΟΣ» (Ε.Ε.Π.Ν.Ε.), με Παρουσίαση Κλινικής Περίπτωσης από το Δ’ Παθολογικό Τμήμα του Γ.Ν.Α. «Ο Ευαγγελισμός».
Το Webinar θα πραγματοποιηθεί την Τετάρτη 27-05-2026 και ώρα έναρξης 18:30, μέσω zoom.
Με τη συνεδρία αυτή θα ολοκληρωθεί το φετινό Εκπαιδευτικό Πρόγραμμα της Ε.Ε.Π.Ν.Ε.
Το Πρόγραμμα, πληροφορίες εγγραφής καθώς και αναρτήσεις των εκπαιδευτικών συνεδριών, μπορείτε να βρείτε στην ιστοσελίδα της Ε.Ε.Π.Ν.Ε.:
https://www.evaggelismos-hosp.gr/index.php/ekpaideftika-programmata-epistimonikon-tmimaton/tetarti-2025-2026-21-webinars

11ο Συνέδριο Ελληνικής Εταιρείας Παιδιατρικής και Εφηβικής Ενδοκρινολογίας, Μεταβολισμού και Σακχαρώδη Διαβήτη
2026-06-06 - 2026-06-07 | Μέγαρο Μουσικής Αθηνών, Βασ. Σοφίας και Κόκκαλη, Αθήνα, 11521, Greece
